

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 26.jūlijā Nr.**383**

(prot.Nr.**17**, **4**.§)

# Par nodomu protokola noslēgšanu

# Pamatojoties uz likuma “Par pašvaldībām” 21.panta pirmās daļas 27.punktu, ņemot vērā to, ka Bērnu tiesību aizsardzības likuma 36.panta 1.1 daļa un 36.1 pants noteic, ka pēc tam, kad pieņemts bāriņtiesas lēmums par ģimenes vai personas piemērotību audžuģimenes statusam, tai skaitā specializētās audžuģimenes statusam, ārpusģimenes aprūpes atbalsta centrs organizē audžuģimeņu apmācību; Ministru kabineta 2018.gada 26.jūnija noteikumu Nr.355 “Ārpusģimenes aprūpes atbalsta centra noteikumi” 6.1.apakšpunkts noteic, ka atbalsta centra statusa piešķiršanai ministrijā iesniedzams iesniegums, pievienojot vismaz vienu pašvaldības nodomu protokolu par plānoto sadarbību šo noteikumu 12. punktā minēto pakalpojumu nodrošināšanai pašvaldībā,

# izskatot nodibinājuma “Sociālo pakalpojumu aģentūra” 2018.gada 5.jūlija vēstuli Nr.2018/SPA-1-39 ar lūgumu noslēgt nodomu protokolu par plānoto sadarbību ārpusģimenes atbalsta centra pakalpojumu nodrošināšanai pašvaldībā,

ņemot vērā to, ka nodibinājuma “Sociālo pakalpojumu aģentūra” izveidotais Latgales reģiona atbalsta centrs “Daugavpils”, Ventspils ielā 22, Daugavpilī, īsteno pakalpojumu “Sociālas rehabilitācijas, atbalsta un konsultatīvās programmas nodrošināšanu ģimenēm ar bērniem krīzes situācijā, audžuģimenēm, aizbildņiem un adoptētājiem 2018.-2019.gadā”, ņemot vērā 2018.gada 27.marta Iepirkuma līgumu Nr.2.-2.1/5/2018, kas ir noslēgts starp Daugavpils pilsētas pašvaldības iestādi “Sociālais dienests” un nodibinājumu “Sociālo pakalpojumu aģentūra” par sociālas rehabilitācijas, atbalsta un konsultatīvās programmas nodrošināšanu ģimenēm ar bērniem krīzes situācijā, audžuģimenēm, aizbildņiem un adoptētājiem pakalpojumu, atklāti balsojot: PAR – 13 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Noslēgt ar nodibinājumu “Sociālo pakalpojumu aģentūra” (**reģ.Nr.**40008074506, **juridiskā adrese:** Elizabetes ielā 31-5, Rīgā, LV-1010) nodomu protokolu par plānoto sadarbību ārpusģimenes atbalsta centra pakalpojumu nodrošināšanai pašvaldībā.

Domes priekšsēdētāja 1.vietnieks *(personiskais paraksts)* I.Prelatovs